open-index/open-wikipedia-markdown huggingface dataset:
โอะ

**โอะ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า お มีที่มาจากตัวเขียนหวัดของมันโยงะนะ 於 และคะตะกะนะเขียนว่า オ มีที่มาจากส่วนซ้ายของมันโยงะนะ 於 ออกเสียงว่า  แต่ในการพูดจริงอาจแปรเป็น  (คล้ายสระ ออ)

お เป็นอักษรลำดับที่ 5 อยู่ระหว่าง え (เอะ) กับ か (คะ) ในการจัดลำดับอักษรปัจจุบัน ส่วนการจัดลำดับแบบอิโระฮะ お เป็นอักษรลำดับที่ 27 อยู่ระหว่าง の (โนะ) กับ く (คุ)

## อักษรแบบอื่น
อักษรแบบอื่นของโอะคือคะนะขนาดเล็ก ぉ, ォ ใช้สำหรับแสดงเสียงภาษาต่างประเทศของญี่ปุ่นเช่น フォ (โฟะ) หรือใช้สำหรับลากเสียงสระโอะให้ยาวขึ้นเป็น โอ

## ลำดับขีด

ฮิระงะนะ お มีลำดับขีด 3 ขีดดังนี้
# ขีดเส้นนอนจากซ้ายไปขวาในตำแหน่งกึ่งบน
# ขีดเส้นตั้งตัดกึ่งกลางของเส้นบน แล้วม้วนไปทางขวาตัดกับเส้นเดิม ยกขึ้นเล็กน้อยแล้วโค้งลงล่าง
# ขีดเฉียงเล็ก ๆ ด้านบนถัดจากเส้นแรกไปทางขวาเล็กน้อย

คะตะกะนะ オ มีลำดับขีด 3 ขีดดังนี้
# ขีดเส้นนอนจากซ้ายไปขวาในตำแหน่งกึ่งบน
# ขีดเส้นตั้งตัดกึ่งกลางค่อนไปทางขวาของเส้นบน แล้วตวัดไปทางซ้าย
# ขีดเส้นโค้งลงทางซ้าย โดยเริ่มจากจุดตัดของสองเส้นแรก

## คันจิ
ตัวอย่างคันจิที่อ่านว่าโอะ และขึ้นต้นด้วยโอะ มีดังนี้

## อ้างอิง

หมวดหมู่:คะนะ
กรดชิคิมิก

**กรดชิคิมิก**  หรือในรูปไอออนลบที่เรียก ชิคิเมต (shikimate) เป็นเมทาบอไลต์ที่สำคัญในพืชและจุลินทรีย์ ชื่อของสารตัวนี้มาจากชื่อดอกไม้ในภาษาญี่ปุ่นคือ *shikimi* (シキミ, *[[Illicium anisatum]]*) ซึ่งเป็นพืชชนิดแรกที่แยกสารชนิดนี้ได้ กรดชิคิมิกเป็นสารตั้งต้นของสารหลายชนิด ได้แก่
* กรดอะมิโนชนิดที่มีวงอะโรมาติก เช่น ฟีนิลอะลานีนและไทโรซีน
* อินโดล อนุพันธ์ของอินโดล และทริบโตแฟน
* อัลคาลอยด์ส่วนใหญ่ และเมทาบอไลท์ที่เป็นอะโรมาติก
* แทนนิน ฟลาโวนอยด์ และ ลิกนิน

ในอุตสาหกรรมยา กรดชิคิมิกจาก Chinese star anise ใช้เป็นวัตถุดิบในการผลิตโอเซลทามิเวียร์ (ทามิฟลู) แม้ว่ากรดชิคิมิกจะปรากฏในสิ่งมีชีวิตเกือบทุกชนิด แต่จะเป็นสารตัวกลางจึงพบในปริมาณต่ำ กรดชิคิมิกอาจจะสกัดได้จากเมล็ดของ sweetgum ซึ่งพบมากในอเมริกาเหนือ การสังเคราะห์ใน *[[Escherichia coli|E. coli]]* ช่วยให้สามารถผลิตได้เพียงพอทางการค้า.

ใน พ.ศ. 2553 งานวิจัยของมหาวิทยาลัยเมน แสดงให้เห็นว่าสามารถสกัดกรดชิคิมิกจำนวนมากได้จาก pine

## การสังเคราะห์ในสิ่งมีชีวิต
Phosphoenolpyruvate และ erythrose-4-phosphate เกิดปฏิกิริยากันได้ 3-deoxy-<small>D</small>-arabinoheptulosonate-7-phosphate (DAHP) โดยเร่งด้วยเอนไซม์ DAHP synthase DAHP ถูกเปลี่ยนรูปไปเป็น 3-dehydroquinate (DHQ), โดยเอนไซม์ DHQ synthase โดยต้องการnicotinamide adenine dinucleotide (NAD) เป็นโคแฟกเตอร์ the enzymic mechanism regenerates it, resulting in the net use of no NAD.

center|500px|thumb|การสังเคราะห์3-dehydroquinate จาก phosphoenolpyruate และ erythrose-4-phosphate

DHQ ถูกเปลี่ยนเป็น 3-dehydroshikimic acid โดยเอนไซม์dehydroquinase จากนั้นถูกรีดิวซ์ไปเป็นกรดชิคิมิกด้วยเอนไซม์ shikimate dehydrogenase ซึ่งใช้ nicotinamide adenine dinucleotide phosphate (NADPH) เป็นโคแฟกเตอร์

center|500px|thumb|การสังเคราะห์กรดชิคิมิกจาก 3-dehydroquinate

## อ้างอิง

### หนังสือ
* 
* 

หมวดหมู่:กรดไฮดรอกซี
เฉิน จิ้ง

**เฉิน จิ้ง** () หรือชื่ออังกฤษ **ดาดา** () เกิดวันที่ 22 มีนาคม ค.ศ. 1989 เป็นทั้งนักแสดงและนางแบบชาวฮ่องกง ซึ่งมีชื่อเสียงมาจากการเป็นนักร้องฮ่องกงที่รวมถ่ายแบบให้กับสินค้าเครื่องดื่ม รวมถึงประสบความสำเร็จในผลงานอัลบั้มภาพชุดแรกที่มีชื่อว่า เฟิร์สอิมเพรสชัน เธอมีเพื่อนชายคนสนิทเป็นนักแสดงชื่อ หวัง จงเหยา ซึ่งทั้งสองยังได้ร่วมแสดงคู่กันในภาพยนตร์เรื่อง *[[หลั่นไคฟง]]*

## ผลงานที่ผ่านมา
#### อี-บุ๊ค
* อ้ายเตอตี้เซี่ยเจี้ยวอวี้ 2011

### ภาพยนตร์

#### อัลบั้มภาพ
* ค.ศ. 2010: เฟิร์สอิมเพรสชัน
* ค.ศ. 2010: เหม่ยเหรินสือจี้
* ค.ศ. 2010: เสี่ยเจินเยว่ลี่ เอเวอรี่เดย์วิธยู
* ค.ศ. 2010: โมชั่น

#### มิวสิกวิดีโอ
* เพลง *ไอมิสยู* ของ เฉิน ไป่หยู่

## อ้างอิง

## แหล่งข้อมูลอื่น
* 陳靜微博

หมวดหมู่:นางแบบฮ่องกง
หมวดหมู่:นักแสดงภาพยนตร์ฮ่องกง
หมวดหมู่:บุคคลจากเซี่ยงไฮ้
วลาร์ดิงเงิน

**วลาร์ดิงเงิน** () เป็นเมืองในจังหวัดเซาท์ฮอลแลนด์ ประเทศเนเธอร์แลนด์ ตั้งอยู่ทางตะวันตกเฉียงใต้ของประเทศ บนฝั่งเหนือของแม่น้ำนิวเวมาส เมืองมีพื้นที่ 26.71 กม² โดย 23.81 กม² เป็นผืนดิน มีประชากรอยู่ 71,938 คน (เดือนพฤษภาคม ค.ศ. 2006) เป็นเมืองท่าที่สำคัญ ผลิตสินค้าโลหะ เคมีภัณฑ์ ผลิตภัณฑ์นม และการประมงเป็นการค้า

## อ้างอิง

หมวดหมู่:เมืองในจังหวัดเซาท์ฮอลแลนด์
ปานรดา คเชนทร์นุกูล

**ภิรัญชญา คเชนทร์นุกูล** (ชื่อเล่น: เกรซ) หรือชื่อเดิม ปานรดา เป็นนักแสดงชาวไทย

## ประวัติ
ภิรัญชญา คเชนทร์นูกุล ชื่อเล่น เกรซ (ชื่อเดิม: ปานรดา คเชนทร์นูกุล) เกิดเมื่อวันที่ 9 กรกฎาคม พ.ศ. 2548 เป็นนักแสดงเด็กชาวไทย มีชื่อเสียงจากการรับบท นาคี (ตอนเด็ก) โดยแสดงคู่กับ ชญานิน เต่าวิเศษ ที่รับบทเป็น แสงสุรีย์ (ตอนเด็ก) อีก 8 ปีต่อมา ในเรื่อง ตุ๊กตาทอง ขณะมีอายุเพียง 4 ขวบ โดยแสดงเป็น แก้วจงกล (ตอนเด็ก) และอีกต่อมาในละครเรื่อง ดาบเจ็ดสี มณีเจ็ดแสง โดยรับบท เดือนเด่น ขณะมีอายุเพียง 5 ขวบ และ 7 ปีต่อมา ในละครเรื่อง เจ้าหญิงพิกุลทอง โดยรับบทเป็น ชบา (ตอนเด็ก) ขณะอายุเพียง 6 ขวบ และในปี 2555 กลับมาอีกครั้งในละครเรื่อง ไชยเชษฐ์ โดยแสดงเป็น มารตี (ตอนเด็ก) และในปี 2562 มีผลงานเรื่อง เทพธิดาขนนก โดยรับบทเป็น เจนจิรา จงขจร หรือ น้องเจน (ลูกสาวของเผ่าพงศ์และอัปสร)

## ผลงาน
### ผลงานละครโทรทัศน์

### ละครพื้นบ้าน

### ผลงานรับเชิญ
* รับเชิญ จุดนัดภพ ช่อง 3 ออกอากาศ 3 พ.ย. 2555 และ 10 พ.ย. 2555
* รับเชิญ ศีล 5 คนกล้าท้าอธรรม ตอน ชีวิตสลับร่าง รับบทเป็น อะตอม
* รับเชิญ ปาฏิหาริย์ เดอะซีรีส์ ตอน จันทร์กระพริบ รับบทเป็น เดือน ช่อง PPTV
* รับเชิญ ละครเรื่อง พยัคฆ์ยี่เก รับบทเป็น ไอติม ด.ญ. กรองกมล ชาญณรงค์ (ลูกสาวของ ร.ต.อ. เดชา ชาญณรงค์ / ลูกสะใภ้ของบุญเอก) ช่อง 7 สี
* รับเชิญ ละครเรื่อง ลูกระนาด ออกอากาศ ช่อง 7 สี

### เพลง
* เพลงประกอบละคร "มนรักสายฟ้าแลบ"
** มนต์รักสายฟ้าแลบ (ร่วมด้วย ชญานิน เต่าวิเศษ, ชนะพล สัตยา, ป่านทอง บุญทอง)
** เด็กสองคนร่มหนึ่งคัน (ร้องคู่กับ ชญานิน เต่าวิเศษ)

### ผลงานภาพยนตร์
* รวมพลคนลูกทุ่งเงินล้าน รับบท ซูชิ (ลูกสาวของเจ๊บวม/ลูกสะใภ้ของเจ๊บาน)

### [[:en:Master of ceremonies|พิธีกร]]
** ออนไลน์ **
* **พ.ศ. 2565** : พามีนไปมู EP.1 ทางช่อง YouTube:Mesh Media Studio 

## รางวัล
* ชนะเลิศการประกวด Baby Contest 2007

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2548
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:นักแสดงจากกรุงเทพมหานคร
หมวดหมู่:นักแสดงหญิงจากกรุงเทพมหานคร
หมวดหมู่:บุคคลจากโรงเรียนสารสาสน์วิเทศสุวรรณภูมิ
หมวดหมู่:นักแสดงเด็กชาวไทย
หมวดหมู่:นางแบบเด็กชาวไทย
หมวดหมู่:ผู้ชนะการประกวด Baby Contest
หมวดหมู่:นักแสดงละครพื้นบ้าน
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:ยูทูบเบอร์ชาวไทย
หมวดหมู่:ยูทูบเบอร์หญิง
หมวดหมู่:นักแสดงหญิงชาวไทยในศตวรรษที่ 21
หญ้าหางหมาจิ้งจอก

**หญ้าหางหมาจิ้งจอก** ( )  เป็นหญ้าฤดูเดียว มักขึ้นเป็นกอ แตกกิ่งออกรากตามข้อ สูง 50 – 100 เซนติเมตร ใบเป็นเส้นตรง ลิกุลเป็นขน ดอกเป็นดอกช่อ ทรงคล้ายลำเทียน สีฟางข้าว ยาว 10 – 20 เซนติเมตร มีขนตามข้อ ออกดอกที่ปลายช่อ ออกดอกปีละครั้ง ขยายพันธุ์ด้วยเมล็ด ชอบขึ้นในที่ชื้น พบในนาหว่าน และพื้นที่เกษตรกรรมในฤดูแล้ง ส่วนใหญ่พบทางภาคกลางและภาคเหนือของประเทศไทย
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative

หมวดหมู่:หญ้า
สถานีรถไฟชินางาวะ

**สถานีรถไฟชินางาวะ** () เป็นสถานีรถไฟชุมทางสำคัญทางใต้ของกรุงโตเกียว ประเทศญี่ปุ่น ในเส้นทางรถไฟของเจอาร์ตะวันออก เจอาร์เซ็นทรัล และรถไฟเคเกียว สถานีชินางาวะเป็นสถานีหลักของขบวนรถไฟโทไกโดชิงกันเซ็ง และขบวนรถอื่น ๆ ที่มีเส้นทางแถบคาบสมุทรมิอูระ คาบสมุทรอิซุและบริเวณภูมิภาคโทไก

สถานีชินางาวะไม่ได้ตั้งอยู่ในเขตชินางาวะตามชื่อสถานี หากแต่ตั้งอยู่ในเขตมินาโตะ

## เส้นทางรถไฟ
สถานีรถไฟชินางาวะมีเส้นทางรถไฟให้บริการดังต่อไปนี้

***[[เคเกียว]]**
**สายหลักเคเกียว

***[[บริษัทรถไฟญี่ปุ่นกลาง|เจอาร์ เซ็นทรัล]]**
**โทไกโด ชิงกันเซ็ง

***[[เจอาร์ ตะวันออก]]**
**สายเคฮิน-โทโฮกุ
**สายหลักโทไกโด
**สายยามาโนเตะ
**สายโยโกซูกะ

## แหล่งข้อมูลอื่น

* แผนที่สถานีรถไฟของเจอาร์ ตะวันออก 
* แผนที่สถานีรถไฟเคเกียว  
* ชินางาวะอินเตอร์ซิตี 

ชินางาวะ
ชินางาวะ
หมวดหมู่:สิ่งก่อสร้างในเขตมินาโตะ (โตเกียว)
สนามกีฬากองทัพบก

**สนามกีฬากองทัพบก** เป็นสนามฟุตบอลครบวงจร มีความจุทั้งหมด 20,000 ที่นั่ง  ผ่านการรองรับการแข่งขันฟุตบอลระดับมาตรฐานสากลมามากมาย ทั้งในระดับสโมสรและทีมชาติ เช่น การแข่งขันฟุตบอลไทยลีก การแข่งขันฟุตบอลชิงแชมป์สโมสรเอเชียหรือเอเอฟซี แชมเปี้ยนชิพ อีกทั้งยังเป็นสนามเหย้าของสโมสรฟุตบอลอาร์มี่ ยูไนเต็ด และทหารบก เอฟซีด้วย นอกจากนี้ยังเคยเป็นสถานแสดงคอนเสิร์ตของศิลปินทั้งชาวไทยและต่างประเทศ อาทิ เดวิด โบอี อีกด้วย

## ประวัติสนาม
สนามกีฬากองทัพบก ได้รับการอนุมัติให้สร้างในปี 2509 ในสมัยที่ จอมพล สฤษดิ์ ธนะรัชต์ เป็นผู้บัญชาการทหารบก โดยเริ่มดำเนินการก่อสร้าง ในปี 2511 และแล้วเสร็จเมื่อปี 2513 บนเนื้อที่ 61 ไร่ 2 งาน ประกอบด้วยสนามฟุตบอล ความจุ 12,500 คน (*ในขณะนั้น*) และยังได้สร้างสนามเทนนิส จำนวน 4 คอร์ด, สนามเปตอง จำนวน 4 สนาม, โรงฝึกซ้อมมวย จำนวน 1 โรง และอาคารที่พักนักกีฬากำลังเอก ขนาด 4 ชั้น จำนวน 1 หลังไปพร้อมกันด้วย โดยได้มอบหายให้ **กองการกีฬา กรมสวัสดิการทหารบก** เป็นผู้ดูแลจนถึงปัจจุบัน

## การใช้งาน
สนามกีฬากองทัพบกถูกใช้จัดการแข่งขันกีฬาภายในกองทัพบก, กีฬากองทัพไทย, และกีฬาระดับชาติและนานาชาติ เช่น การแข่งขันรักบี้ฟุตบอลในเอเชียนเกมส์ 1998, การแข่งขันฟุตบอลในกีฬามหาวิทยาลัยโลกฤดูร้อน 2007 และการแข่งขันไทยแลนด์แชมเปียนส์คัพ 2562

สนามกีฬากองทัพบกเคยเป็นสนามเหย้าของสโมสรอาร์มี่ ยูไนเต็ดที่ยุบทีมไปในปี 2562 ปัจจุบันเป็นสนามเหย้าของทหารบก เอฟซีใน ไทยลีก 3 โดยผ่านการตรวจสอบมาตรฐานจากสมาคมกีฬาฟุตบอลแห่งประเทศไทย ในพระบรมราชูปถัมภ์ และสมาพันธ์ฟุตบอลเอเชีย

นอกเหนือจากที่ใช้แข่งกีฬาแล้ว สนามแห่งนี้ยังเคยใช้ในการจัดคอนเสิร์ตดนตรีของศิลปินทั้งไทยและต่างประเทศ เช่น เดวิด โบอี, ฟิล คอลลินส์, พงษ์พัฒน์ วชิรบรรจง, บิลลี่ โอแกน และเคยเป็นสถานที่จัดคอนเสิร์ตรวมศิลปินร็อกของค่ายอาร์เอสในชื่อ ช็อต ชาร์จ ช็อก ร็อก คอนเสิร์ต จำนวน 2 ครั้ง คือตอน เสืออำพัน และตอน เหล็กคำราม รวมไปถึงได้เคยจัดการแสดงรถบิ๊กฟุตขึ้นมาเป็นครั้งแรกในประเทศไทย ในปี 2537

## อ้างอิง

## แหล่งข้อมูลอื่น
*ข้อมูลสนาม 

กองทัพบก
หมวดหมู่:ก่อตั้งในจังหวัดพระนครในปี พ.ศ. 2513
กองทัพบก
กองทัพบก
กองทัพบก
กองทัพบก
หมวดหมู่:สิ่งก่อสร้างในเขตพญาไท
หมวดหมู่:สโมสรฟุตบอลอาร์มี่ ยูไนเต็ด
เอนดอร์

**ดวงจันทร์ป่าดิบของเอนดอร์** หรือ **ดวงจันทร์ดวงที่สองของเอนดอร์** เป็นดาวเคราะห์หนึ่งในเรื่องแต่งชุด*[[สตาร์ วอร์ส]]* เป็นฉากหลังของภาพยนตร์*[[สตาร์ วอร์ส เอพพิโซด 6: การกลับมาของเจได]]* เป็นที่อยู่ของชาวอีว็อก และเป็นสถานที่ก่อสร้างดาวมรณะดวงที่สอง นอกจากเป็นฉากหลังในภาพยนตร์แล้ว ยังมีการ์ตูนชุดเล่าเรื่องราวของเหล่าอีว็อก ซึ่งมีฉากหลังเป็นดวงจันทร์นี้อีกด้วย

## แหล่งข้อมูลอื่น
* Endor ใน Wookieepedia: The Star Wars Wiki
*Endor at the Star Wars Databank (official site).
*Endor 'Holocaust' at Star Wars Technical Commentaries.

หมวดหมู่:ดาวเคราะห์สมมุติ
หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
องค์การอาหารและยา

**สํานักงานคณะกรรมการอาหารและยา** หรือ **อย.** อาจหมายถึง สำนักงานคณะกรรมการอาหารและยา (Food and Drug Administration) เป็นส่วนราชการในระดับกรม ของประเทศไทย สังกัดกระทรวงสาธารณสุข มีหน้าที่ในการดําเนินงานด้านการคุ้มครองผู้บริโภค ปกป้องและคุ้มครองสุขภาพประชาชนจากการบริโภคผลิตภัณฑ์สุขภาพ (ซึ่งผลิตภัณฑ์สุขภาพ ส่วนใหญ่มักจะหมายถึง อาหาร ยา เวชภัณฑ์ และเครื่องสำอางค์) โดยผลิตภัณฑ์สุขภาพเหล่านั้นต้องมีคุณภาพมาตรฐานและปลอดภัย มีการส่งเสริมพฤติกรรมการบริโภคที่ถูกต้องด้วยข้อมูลวิชาการที่มีหลักฐาน เชื่อถือได้และมีความเหมาะสม เพื่อให้ประชาชนได้บริโภคผลิตภัณฑ์สุขภาพที่ปลอดภัยและสมประโยชน์

**สํานักงานคณะกรรมการอาหารและยา (อย.) มีอำนาจหน้าที่ตามกฎหมาย ดังต่อไปนี้**

ดำเนินการตามกฎหมายว่าด้วยอาหาร กฎหมายว่าด้วยยา กฎหมายว่าด้วยเครื่องสำอาง กฎหมายว่าด้วยวัตถุอันตราย กฎหมายว่าด้วยวัตถุที่ออกฤทธิ์ต่อจิตและประสาท กฎหมายว่าด้วยยาเสพติดให้โทษ กฎหมายว่าด้วยเครื่องมือแพทย์ กฎหมายว่าด้วยการป้องกันการใช้สารระเหย และกฎหมายอื่นที่เกี่ยวข้องพัฒนาระบบและกลไก เพื่อให้มีการดำเนินการบังคับใช้กฎหมายที่อยู่ในความรับผิดชอบ

# เฝ้าระวังกำกับและตรวจสอบคุณภาพมาตรฐานของผลิตภัณฑ์สถานประกอบการ และการโฆษณา รวมทั้งผลอันไม่พึงประสงค์ของผลิตภัณฑ์ตลอดจนมีการติดตามหรือเฝ้าระวัง ข้อมูลข่าวสารด้านผลิตภัณฑ์สุขภาพจากภายในประเทศและภายนอกประเทศ
# ศึกษา วิเคราะห์ วิจัยและพัฒนาองค์ความรู้ เทคโนโลยี และระบบงานคุ้มครองผู้บริโภคด้านผลิตภัณฑ์สุขภาพให้มีประสิทธิภาพและประสิทธิผล
# ส่งเสริมและพัฒนาผู้บริโภคให้มีศักยภาพในการเลือกบริโภคผลิตภัณฑ์สุขภาพ ที่ถูกต้อง เหมาะสม ปลอดภัย และคุ้มค่า รวมทั้งเพื่อให้ผู้บริโภคนั้นมีการร้องเรียน เพื่อปกป้องสิทธิของตนได้
# พัฒนาและส่งเสริมการดำเนินงานคุ้มครองผู้บริโภคด้านผลิตภัณฑ์สุขภาพ โดยการมีส่วนร่วมของภาครัฐ ภาคเอกชน ประชาชน และเครือข่ายประชาคมสุขภาพ
# ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการอาหารและยาหรือตามที่กระทรวงหรือคณะรัฐมนตรีมอบหมาย
ปลอฟดิฟ

**ปลอฟดิฟ**  (; ) เป็นเมืองใหญ่เป็นอันดับ 2 ของประเทศบัลแกเรีย รองจากเมืองโซเฟีย โดยมีประชากร 338,153 คน (ค.ศ. 2011) ประวัติศาสตร์ของเมืองนี้ย้อนไปได้ราว 6,000 ปี ในการตั้งถิ่นฐานในยุคหินใหม่ ราว 4000 ก่อนคริสต์ศักราช เป็นเมืองที่เก่าแก่ที่สุดเมืองหนึ่งในยุโรป เป็นเมืองศูนย์กลางการปกครองของจังหวัดปลอฟดิฟ เป็นเมืองสำคัญด้านเศรษฐกิจ การขนส่ง วัฒนธรรม และการศึกษา สถาบันการศึกษาอเมริกันนอกสหรัฐอเมริกาที่เก่าแก่ที่สุดตั้งอยู่ที่เมืองนี้ โดยก่อตั้งในปี ค.ศ. 1860 แต่หลังจากนั้นย้ายไปอยู่ที่กรุงโซเฟีย ใช้ชื่ออเมริกันคอลเลจออฟโซเฟีย

เมืองตั้งอยู่ทางตอนกลางของประเทศ บนฝั่งแม่น้ำมารีตซา ทางเหนือของทิวเขารอโดพี  เมืองนี้เคยตกเป็นของมาซิโดเนียสมัยกษัตริย์ฟิลิปที่ 2 เมื่อ 341 ปีก่อนคริสต์ศักราช ผนวกเข้ากับโรมใน ค.ศ. 46 ในสมัยกลางเปลี่ยนผู้ปกครองหลายครั้ง พวกเติร์กเข้ายึดครองในปี ค.ศ. 1364  จนตกเป็นของบัลแกเรียในปี ค.ศ. 1885

## อ้างอิง

หมวดหมู่:เมืองในประเทศบัลแกเรีย
หมวดหมู่:เมืองหลวงเก่าของบัลแกเรีย
หมวดหมู่:เมืองหลวงทางวัฒนธรรมของยุโรป
นิวเคลียส (ระบบประสาท)

ในทางประสาทกายวิภาคศาสตร์ **นิวเคลียส** () หมายถึงกลุ่มของเซลล์ประสาทที่อยู่กันอย่างหนาแน่นภายในสมอง ในภาพตัดกายวิภาคบริเวณนิวเคลียสจะเป็นส่วนเนื้อเทา (gray matter) ที่ถูกรายล้อมด้วยเนื้อขาว (white matter) ซึ่งเป็นส่วนใยประสาท นิวเคลียสมีลักษณะโครงสร้างซับซ้อนประกอบด้วยเซลล์ประสาทหลายชนิดเรียงตัวกันเป็นกลุ่มหรือเป็นชั้นๆ เพื่อทำหน้าที่ร่วมกัน ในสมองของสัตว์มีกระดูกสันหลังประกอบด้วยนิวเคลียสต่างๆ มากนับร้อยนิวเคลียส 

คำว่านิวเคลียสในบางครั้งอาจอนุโลมหมายถึงกลุ่มของเซลล์ประสาทที่กระจายตัวเป็นบริเวณกว้างแต่สามารถระบุแยกได้ อาทิ เรติคิวลาร์นิวเคลียสของทาลามัส (reticular nucleus of the thalamus) ซึ่งเป็นชั้นบางๆ ของเซลล์ประสาทชนิดยับยั้ง (inhibitory neuron) ที่อยู่ล้อมรอบทาลามัส

ส่วนของสมองที่สำคัญบางตำแหน่งมีลักษณะเป็นกลุ่มของนิวเคลียสที่ทำงานประสาทกันระหว่างโครงสร้าง ได้แก่ ทาลามัสและไฮโปทาลามัสซึ่งประกอบด้วยโครงสร้างย่อยลงไปอีกมากมาย เมดัลลา ออบลองกาตาและพอนส์ก็ประกอบด้วยนิวเคลียสเล็กๆ จำนวนมากทำหน้าที่ทั้งรับความรู้สึก สั่งการ และการควบคุมการทำงานของร่างกาย

ในระบบประสาทนอกส่วนกลางจะเรียกกลุ่มของเซลล์ประสาทว่า ปมประสาท (ganglion) แทน

## ตัวอย่างของนิวเคลียส
* ก้านสมอง (brainstem) ได้แก่ เรด นิวเคลียส (red nucleus), เวสทิบิวลาร์ นิวเคลียส (vestibular nucleus), อินฟีเรียร์ โอลีฟ (inferior olive)
* ซีรีเบลลัม (cerebellum) ได้แก่ เดนเตต นิวเคลียส (dentate nucleus), เอ็มโบลิฟอร์ม นิวเคลียส (emboliform nucleus), โกลโบส นิวเคลียส (globose nucleus), แฟสทิเจียล นิวเคลียส (fastigial nucleus)
* เบซัลแกงเกลีย (basal ganglia) ได้แก่ สไตรเอตัม (striatum) (ได้แก่ คอเดต (caudate) และพิวตาเมน (putamen)), พาลลิดัม (pallidum) (โกลบัส พาลลิดัส (globus pallidus)), ซับสแตนเชีย ไนกรา (substantia nigra), ซับทาลามิก นิวเคลียส (subthalamic nucleus)
* นิวเคลียสของเส้นประสาทสมองต่างๆ

## ดูเพิ่ม
* สมอง
* ระบบประสาท

หมวดหมู่:ประสาทกายวิภาคศาสตร์
หมวดหมู่:ระบบประสาทกลาง
ยุนโฮ (1424)

**ยุนโฮ** (; ค.ศ. 1424 — 9 เมษายน ค.ศ. 1496) เป็นขุนนาง 7 แผ่นดินและเป็นพระบิดาของ พระนางช็องฮย็อน พระมเหสีองค์ที่ 3 ใน พระเจ้าซ็องจง กษัตริย์ลำดับที่ 9 แห่ง ราชวงศ์โชซ็อน

## ประวัติ
**ยุนโฮ** เกิดเมื่อปี ค.ศ. 1424 เข้ารับราชการในรัชสมัย พระเจ้าเซจงมหาราช และทำความดีความชอบมาเรื่อย ๆ จนได้เป็น **เจ้ากรมกลาโหม** ในรัชสมัย พระเจ้าซ็องจง ต่อมาได้ถวายตัวธิดาเข้าเป็นพระสนม

ยุนโฮถึงแก่อสัญกรรมเมื่อวันที่ 9 เมษายน ค.ศ. 1496 ขณะอายุได้ 72 ปี

หมวดหมู่:ชาวเกาหลี
หมวดหมู่:ชาวโชซ็อน
หมวดหมู่:ขุนนางเกาหลี
หมวดหมู่:ตัวละครในบันทึกรักคิมชูซ็อน สุภาพบุรุษมหาขันที
เซกันดี-ตาโกราดี

**เซกันดี-ตาโกราดี** (Sekondi-Takoradi) เป็นเมืองในประเทศกานา ที่รวมเมืองเซกันดีและเมืองตาโกราดีเป็นเมืองเดียวกัน มีประชากร 445,205 คน (ค.ศ. 2012) ตั้งอยู่ทางภาคตะวันตกของประเทศ เป็นเมืองศูนย์กลางการค้าและอุตสาหกรรม สินค้าสำคัญได้แก่ ไม้ซุง ไม้อัด อู่ต่อเรือ อุตสาหกรรมซ่อมแซมทางรถไฟ และน้ำมัน  ห่างจากกรุงอักกราไปทางทิศตะวันออกเฉียงใต้ 177 กม. มีทางรถไฟเชื่อมต่อกับเมืองกูมาซี

ที่ตั้งของเมืองเซกันดีเดิมเป็นป้อมของชาวดัตช์และชาวอังกฤษ ต่อมากลายเป็นที่ตั้งของท่าเรือที่สำคัญของอาณานิคมโกลด์โคสต์ ในคริสต์ศตวรรษที่ 17  มีการสร้างท่าเรือในปี ค.ศ. 1928 ที่เมืองตาโกราดี

## ภูมิอากาศ

## อ้างอิง

## แหล่งข้อมูลอื่น
*Mytakoradi.com
* Ghana-pedia webpage – Takoradi	
*

หมวดหมู่:เมืองในประเทศกานา
โดงู

[thumb|200px|โดงู ที่พบใน[จังหวัดมิยางิ]]
**โดงู** () เป็นจุลประติมากรรมอย่างหนึ่งของญี่ปุ่น พบในยุคโจมง (縄文時代) อันเป็นยุคก่อนประวัติศาสตร์ของญี่ปุ่น (กินระยะเวลาประมาณ 14,000 ปีก่อนคริสต์ศักราชถึง 300 ปีก่อนคริสต์ศักราช)

โดงูเป็นประติมากรรมที่ปั้นเป็นรูปมนุษย์ขนาดเล็ก แต่มีรูปร่างประหลาด โดยมีดวงตากลมโต หัวใหญ่ เอวคอด และสะโพกใหญ่ แลดูคล้ายกับสวมชุดมนุษย์อวกาศ สวมหมวกขนาดใหญ่ หรือคาดเข็มขัดรูปร่างประหลาด โดยมีตำนานเล่ากันว่า โดงูนั้นมาจากฟากฟ้าและเป็นผู้สั่งสอนศิลปะวิทยาการให้แก่มนุษย์ในยุคนั้นได้มากมาย ดังนั้น จึงมีความเชื่อบางอย่างว่า โดงู อาจจะเป็นรูปปั้นของมนุษย์ต่างดาวก็ได้ ซึ่งนักโบราณคดีได้ทำการเก็บสะสมโดงูที่มีลักษณะต่าง ๆ ได้มากถึง 15,000 ชุด

แต่ก็มีบางทฤษฎีอธิบายว่า โดงูเป็นสัญลักษณ์ของการตั้งครรภ์ ซึ่งโดงูก็คือ เทพมารดา

มีการอ้างอิงถึงโดงูไว้ในวัฒนธรรมร่วมสมัยต่าง ๆ ของญี่ปุ่น เช่น โดเรมอน ในตอน กำเนิดประเทศญี่ปุ่น (ท่องแดนญี่ปุ่นโบราณ) ที่ออกฉายในปี ค.ศ. 1989 โดงูก็เป็นหุ่นยนต์ตัวหนึ่งของมนุษย์จากโลกอนาคตที่มีแผนการจะยึดครองโลก

## อ้างอิง

## แหล่งข้อมูลอื่น

หมวดหมู่:ศัพท์ประวัติศาสตร์ญี่ปุ่น
หมวดหมู่:ยุคโจมง
หมวดหมู่:เครื่องปั้นดินเผาญี่ปุ่น
สถานีรถไฟชิบูยะ

**สถานีรถไฟชิบูยะ** () เป็นสถานีรถไฟตั้งอยู่ในเขตชิบูยะ กรุงโตเกียว ประเทศญี่ปุ่น มีจำนวนผู้โดยสารในปี พ.ศ. 2547 ถึง 2.4 ล้านคนต่อวัน นับเป็นสถานีรถไฟที่มีจำนวนผู้โดยสารมากที่สุดเป็นอันดับที่ 4 ในญี่ปุ่น (รองจากชินจูกุ อิเกบูกูโระ โอซากะ และอูเมดะ) เป็นสถานีต้นทางสำคัญในการเดินทางระหว่างเมืองสู่ชานเมืองทางด้านตะวันตกและใต้ของกรุงโตเกียว

## เส้นทางรถไฟ
### JR ตะวันออก
* สายไซเกียว / สายโชนันชินจูกุ
* สายยามาโนเตะ
### รถไฟเอกชน
* รถไฟเคโอ สายอิโนกาชิระ - สถานีต้นทาง
* รถไฟฟ้าโทกีว สายเด็นเอ็นโตชิ - ให้บริการผ่านสายฮันโซมอน
* รถไฟฟ้าโทกีว สายโทโยโกะ - สถานีต้นทาง
### รถไฟใต้ดิน
* โตเกียวเมโทร สายกินซะ
* โตเกียวเมโทร สายฮันโซมง
* โตเกียวเมโทร สายฟูกูโตชิง

## อ้างอิง

## แหล่งข้อมูลอื่น
* แผนที่สถานีชิบูยะ (JR ตะวันออก) 

ชิบูยะ
ชิบูยะ
หมวดหมู่:สิ่งก่อสร้างในเขตชิบูยะ
หมวดหมู่:สถานีรถไฟในประเทศญี่ปุ่นที่เปิดทำการในปี พ.ศ. 2428
พระนางฮโยอึย

**พระนางฮโยอึย** (; 5 มกราคม ค.ศ. 1754 – 10 เมษายน ค.ศ. 1821) เป็นพระมเหสีของ พระเจ้าช็องโจ พระราชาองค์ที่ 22 แห่ง ราชวงศ์โชซ็อน

## พระราชประวัติ
**พระมเหสีฮโยอึย** ประสูติเมื่อวันที่ 13 พฤศจิกายน ค.ศ. 1753 ตรงกับปีที่ 29 ในรัชกาล พระเจ้าย็องโจ ทรงเป็นธิดาของ คิมชีมุก และ ท่านผู้หญิงฮง 

ในปีค.ศ. 1762 ขณะมีพระชันษาได้ 9 ปี ได้อภิเษกสมรสกับ องค์ชายลีซาน ซึ่งเป็น**วังเซซน** (王世孫) หรือ**พระราชนัดดารัชทายาท**ของพระเจ้าย็องโจ พระนางจึงมีพระยศเป็น **วังเซซนบิน** (王世孫嬪) หรือพระชายาของพระราชนัดดารัชทายาทนับตั้งแต่นั้นมา

ปี ค.ศ. 1776 พระเจ้าย็องโจเสด็จสวรรคตด้วยพระชนมายุ 81 พรรษา หลังจากครองราชย์มาเป็นเวลาถึง 51 ปี กับอีก 188 วัน เจ้าชายลีซานในฐานะวังเซซน หรือพระราชนัดดารัชทายาทจึงขึ้นครองราชย์เป็น พระเจ้าช็องโจ พระนางซึ่งเป็นพระชายาเดิมจึงได้ขึ้นเป็น  **พระมเหสี** (王妃 วังบีมามา) พระนางไม่มีพระราชโอรสธิดาแต่มีพระราชโอรสบุญธรรมคือ เจ้าชายรัชทายาทมุนฮโย (พระราชโอรสพระสนมเอกอึยบิน สกุลซ็อง และ เจ้าชายลีคง (พระราชโอรสพระสนมเอกซูบิน สกุลปาร์ค ซึ่งเจ้าชายลีคงจะได้สืบราชบัลลังก์ต่อจากพระเจ้าช็องโจ ซึ่งเป็นพระราชบิดา ทรงพระนามว่าพระเจ้าซุนโจ

เมื่อพระเจ้าช็องโจ พระราชสวามีเสด็จสวรรคตในปี ค.ศ. 1800 เจ้าชายลีคงซึ่งเป็นพระราชโอรสของพระเจ้าช็องโจ ประสูติแต่พระสนมเอกซูบิน สกุลปาร์ค ได้ขึ้นครองราชย์สืบต่อไป ทรงพระนามว่าพระเจ้าซุนโจ พระเจ้าซุนโจโปรดเกล้าฯ ให้เฉลิมพระอิสริยยศพระมเหสีของพระราชบิดา ซึ่งเป็นพระราชมารดาเลี้ยงขึ้นเป็นสมเด็จพระพันปีหลวง (วังแดบี 王大妃)

สมเด็จพระพันปีหลวงเสด็จสวรรคตในปีค.ศ. 1821 สิริพระชนมพรรษา 67 พรรษา ณ พระตำหนักชากย็องจอน (慈慶殿) พระราชวังชังกย็อง (昌慶宮) กรุงโซล ในรัชกาลของพระเจ้าซุนโจซึ่งเป็นพระราชโอรสบุญธรรม 

พระนางได้รับการเฉลิมพระนามเต็มอย่างเป็นทางการภายหลังสวรรคตว่า สมเด็จพระราชินีเย-กย็อง ชาซู ฮโยอึย วังฮู (睿敬慈粹孝懿王后) ออกพระนามอย่างลำลองว่า **สมเด็จพระราชินีฮโยอึย วังฮู**

ต่อมาในรัชกาลพระเจ้าโคจง เมื่อทรงยกฐานะราชอาณาจักรโชซ็อนขึ้นเป็นจักรวรรดิเทียบเท่ากับจักรวรรดิต้าชิง และเปลี่ยนมาใช้พระอิสริยยศ **ฮวางเจ** (皇帝) ซึ่งเทียบเท่ากับฮ่องเต้ของจักรวรรดิต้าชิงแล้ว ได้โปรดเกล้าฯ ให้เฉลิมพระยศย้อนหลังถวายแด่เหล่ากษัตริย์และพระราชินีรัชกาลก่อน ๆ ของโชซ็อนขึ้นเป็นพระจักรพรรดิและพระจักรพรรดินีด้วย ในส่วนของสมเด็จพระราชินีฮโยอึยนั้น ได้รับการถวายพระนามว่าสมเด็จพระจักรพรรดินีจางฮวี เย-กย็อง ชาซู ฮโยอึย ซ็อนฮวางฮู (庄徽睿敬慈粹孝懿宣皇后) ออกพระนามอย่างลำลองว่า สมเด็จพระจักรพรรดินีซ็อน (ซ็อนฮวางฮู 宣皇后)

## อ้างอิง

หมวดหมู่:บุคคลที่เกิดในปี พ.ศ. 2296
หมวดหมู่:ชาวเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัววละครใน ลีซาน จอมบัลลังก์พลิกแผ่นดิน
ยุงก็อนลึง

**ยุงก็อนลึง** () เป็นสุสานหลวงแห่งราชวงศ์โชซ็อน ตั้งอยู่ท่ามกลางป่าโอ๊กของเมืองฮวาซ็อง จังหวัดคย็องกี ประเทศเกาหลีใต้ ประกอบด้วยสุสานสองหลัง คือ **ยุงนึง** (융릉 *Yungneung*) เป็นที่ฝังพระศพเจ้าชายรัชทายาทซาโด (Sado) กับพระนางฮเยกย็อง (Hyegyeong) พระชายา ซึ่งเจ้าชายรัชทายาทซาโดและพระนางฮเยกย็องนั้นเป็นพระราชบิดาและพระราชมารดาในพระเจ้าช็องโจ และ**ก็อนลึง** (건릉 *Geolleung*) เป็นที่ฝังพระบรมศพพระเจ้าช็องโจ (Jeongjo) กับพระนางฮโยอึย (Hyoui) นับเป็นส่วนหนึ่งของสุสานหลวงราชวงศ์โชซ็อนซึ่งยูเนสโกขึ้นทะเบียนเป็นมรดกโลกเมื่อปี 2009

## อ้างอิง

หมวดหมู่:แหล่งมรดกโลกในประเทศเกาหลีใต้
หมวดหมู่:สิ่งก่อสร้างในจังหวัดคย็องกี
หมวดหมู่:สถานที่ในประเทศเกาหลีใต้
โอโมเตะซันโด

thumb|right|ถนนโอโมเตะซันโด

**โอโมเตะซันโด** () เป็นชื่อของถนน สถานีรถไฟ และย่านการค้าแฟชั่นในเขตมินาโตะและเขตชิบูยะ กรุงโตเกียว ใกล้กับสถานีรถไฟฮาราจูกุ ถนนทาเกชิตะ ในอดีตถนนสายนี้สร้างขึ้นมาเพื่อเป็นเส้นทางเดินทางไปศาลเจ้าเมจิซึ่งสร้างถวายแด่จักรพรรดิไทโช

ปัจจุบันโอโมเตะซันโดเป็นถนนสายสำคัญที่สองข้างทางเรียงรายไปด้วยร้านค้าแฟชั่นชื่อดังจากทุกมุมโลก เช่น หลุยส์ วิตตอง ปราด้า ทอด'ส ดิออร์ กุชชี่ แก็ป บอดี้ชอป และซาร่า ซึ่งเปรียบเสมือนถนนช็องเซลีเซแห่งโตเกียว

## แหล่งข้อมูลอื่น

* รูปภาพถนนโอโมเตะซันโด 
* แผนที่ของฮาราจูกุ และโอโมเตะซันโด 

อ
Expanded Cinema

***Expanded Cinema*** โดย Gene Youngblood (1970) เป็นหนังสือเล่มแรกที่นับเอาวิดีโอเป็นศิลปะรูปแบบหนึ่ง มันมีอิทธิพลในการก่อตั้งสาขาสื่อศิลปะ (media arts) ในหนังสือดังกล่าว Youngblood ได้เสนอว่าภาพยนตร์ในแบบใหม่ในแบบที่แผ่ขยายออกไปนั้นจำเป็นสำหรับสำนึกใหม่
เขาอธิบายชนิดต่าง ๆ ของการทำภาพยนตร์ที่ใช้ประโยชน์จากเทคโนโลยีใหม่ ซึ่งรวมถึงเทคนิคพิเศษ (special effects) ศิลปะคอมพิวเตอร์ วิดีโออาร์ต สภาพแวดล้อมมัลติมีเดีย และฮอโลกราฟี

หนังสือมีทั้งหมด 7 บท
* Part One: The Audience and the Myth of Entertainment
* Part Two: Synaesthetic Cinema: The End of Drama
* Part Three: Toward Cosmic Consciousness
* Part Four: Cybernetic Cinema and Computer Films
* Part Five: Television as a Creative Medium
* Part Six: Intermedia
* Part Seven: Holographic Cinema: A New World

"The intermedia network has made all of us artists by proxy. A decade of television-watching is equal to a comprehensive course in dramatic acting, writing, and filming...the mystique is gone - we could almost do it ourselves. Unfortunately too many of us do just that: hence the glut of sub-mediocre talent in the entertainment industry" (p58).

## แหล่งข้อมูลอื่น
* ''Expanded Cinema'' online หนังสือในรูปแบบ PDF

หมวดหมู่:หนังสือ
หอดูดาวหลวงเกรนิช

**หอดูดาวหลวงเกรนิช** () ในกรุงลอนดอน แคว้นอังกฤษ มีบทบาทสำคัญในประวัติศาสตร์ดาราศาสตร์และการเดินเรือ และเป็นที่ทราบกันว่าเป็นตำแหน่งของเส้นเมริเดียนแรก ตั้งอยู่บนเขาแห่งหนึ่งในเกรนิชพาร์ก มองลงไปเห็นแม่น้ำเทมส์

หอดูดาวดังกล่าว พระเจ้าชาลส์ที่ 2 แห่งอังกฤษทรงมอบหมายให้ก่อสร้างใน ค.ศ. 1675 โดยมีการวางศิลาฤกษ์เมื่อวันที่ 10 สิงหาคม ในเวลานั้น พระมหากษัตริย์ยังได้ทรงสถาปนาตำแหน่งนักดาราศาสตร์หลวง (Astronomer Royal) ขึ้น เพื่อเป็นผู้อำนวยการหอดูดาวดังกล่าว อาคารดังกล่าวก่อสร้างแล้วเสร็จในฤดูร้อน ค.ศ. 1676 อาคารดังกล่าวมักถูกเรียกชื่อว่า "เฟลมสตีดเฮาส์" (Flamsteed House)

งานด้านวิทยาศาสตร์ของหอดูดาวดังกล่าวถูกย้ายไปทำที่อื่นในหลายขั้นตอนในครึ่งแรกของคริสต์ศตวรรษที่ 20 และที่หอดูดาวหลวงเกรนิชปัจจุบันรักษาไว้เป็นสถานที่ท่องเที่ยว

## อ้างอิงและเชิงอรรถ

## แหล่งข้อมูลอื่น

* Online catalogue of  the Royal Greenwich Observatory Archives (held at Cambridge University Library) 
*The Royal Greenwich Observatory Legacy Website 

หมวดหมู่:สิ่งก่อสร้างในลอนดอน
หมวดหมู่:สิ่งก่อสร้างในคริสต์ทศวรรษ 1670
หมวดหมู่:พิพิธภัณฑ์ในสหราชอาณาจักร
หมวดหมู่:หอดูดาวในสหราชอาณาจักร
เสรีรัฐคองโก

**เสรีรัฐคองโก** (; ) เป็นพื้นที่ขนาดใหญ่ในแอฟริกากลาง ซึ่งอยู่ในการครอบครองส่วนพระองค์ของพระเจ้าเลออปอลที่ 2 แห่งเบลเยียม มีกำเนิดจากการหนุนหลังทางวิทยาศาสตร์และมนุษยธรรมที่น่าดึงดูดแก่องค์การพัฒนาเอกชน สมาคมแอฟริกานานาชาติ () ของพระเจ้าเลออปอลที่ 2 พระองค์ทรงกระชับการควบคุมลุ่มน้ำคองโกส่วนมากผ่าน AIA และองค์การสืบเนื่องทั้งหลาย องค์การสุดท้าย คือ สมาคมคองโกนานาชาติ (, AIC) เป็นเครื่องมือส่วนพระองค์ของพระเจ้าเลออปอลที่ 2 เนื่องจากทรงเป็นผู้ถือหุ้นแต่พระองค์เดียวและประธาน พระองค์จึงได้ใช้องค์การเพื่อรวบรวมและขายงา ยางและแร่เพิ่มขึ้นในลุ่มน้ำคองโกตอนบน แม้องค์การดังกล่าวจะถูกจัดตั้งขึ้นบนความเข้าใจว่าวัตถุประสงค์คือ เพื่อยกระดับประชาชนท้องถิ่นและพัฒนาพื้นที่ พระองค์ให้นามเสรีรัฐคองโกแก่ AIC ใน ค.ศ. 1885 รัฐนี้รวมถึงดินแดนทั้งหมดที่ปัจจุบันคือ สาธารณรัฐประชาธิปไตยคองโก และดำรงอยู่ตั้งแต่ ค.ศ. 1885 ถึง 1908 เสรีรัฐคองโกค่อย ๆ มีชื่อเสียเพิ่มขึ้นจากการทำทารุณโหดร้ายต่อประชาชนท้องถิ่นและการปล้นสะดมทรัพยากรธรรมชาติ ซึ่งนำไปสู่การยกเลิกและการผนวกโดยรัฐบาลเบลเยียมใน ค.ศ. 1908

ภายใต้การปกครองของพระเจ้าเลออปอลที่ 2 เสรีรัฐคองโกได้กลายมาเป็นหนึ่งในเรื่องอื้อฉาวระหว่างประเทศครั้งใหญ่ที่สุดในต้นคริสต์ศตวรรษที่ 20 รายงานของกงสุลอังกฤษ โรเจอร์ เคสเมนต์ นำไปสู่การจับกุมและลงโทษเจ้าหน้าที่ผิวขาวผู้รับผิดชอบต่อการสังหารระหว่างการสำรวจเก็บยางใน ค.ศ. 1903

การสูญเสียชีวิตและความรุนแรงเป็นแรงบันดาลใจแก่งานประพันธ์หลายเล่ม และเร่งเร้าการคัดค้านรุนแรง แม้กระทั่งนายทุนแห่งคณะผู้แทนอาณานิคมอย่างวินสตัน เชอร์ชิลล์ มุมมองหนึ่งว่า ระบบการบังคับใช้แรงงานทั้งโดยตรงและโดยอ้อมทำลายชีวิตประชากรไปถึงร้อยละ 20

จนถึง ค.ศ. 1908 แรงกดดันสาธารณะและกุศโลบายทางการทูตนำมาซึ่งการสิ้นสุดของการปกครองของพระเจ้าเลออปอลที่ 2 และการผนวกคองโกเป็นอาณานิคมของเบลเยียม ชื่อว่า เบลเจียนคองโก

## อ้างอิง

## แหล่งข้อมูลอื่น

**[https://www.consciencebibliotheek.be/en/page/antwerp-colonial-city Antwerp is a colonial city]*, by Bas De Roo
**[[s:Heart of Darkness|Heart of Darkness]]*, the novel
*''The Crime of the Congo'', by Sir Arthur Conan Doyle at Google Books
*''A Journal of a Tour in the Congo Free State'', 1905, by Marcus Dorman, from Project Gutenberg
*Catalogue of the Edmund Morel papers at the Archives Division of the London School of Economics.
*
*
*Archive Congo Free State, Royal Museum of Central Africa

หมวดหมู่:รัฐและดินแดนที่ก่อตั้งในคริสต์ทศวรรษ 1880
หมวดหมู่:สิ้นสุดในคริสต์ทศวรรษ 1900
หมวดหมู่:การละเมิดสิทธิมนุษยชน
หมวดหมู่:รัฐสิ้นสภาพในทวีปแอฟริกา
หมวดหมู่:อดีตอาณานิคมของเบลเยียม
หมวดหมู่:อดีตอาณานิคมในทวีปแอฟริกา
หมวดหมู่:สมเด็จพระเจ้าเลออปอลที่ 2 แห่งเบลเยียม
ค
รัฐบัญญัติลิขสิทธิ์แห่งสหัสวรรษดิจิทัล

**รัฐบัญญัติลิขสิทธิ์แห่งสหัสวรรษดิจิทัล** (, **DMCA**) เป็นกฎหมายลิขสิทธิ์ในสหรัฐ ที่อนุวัตสนธิสัญญาปีค.ศ. 1996 สองฉบับขององค์การทรัพย์สินทางปัญญาแห่งโลก (WIPO) กฎหมายนี้กำหนดให้การผลิตและเผยแพร่เทคโนโลยี อุปกรณ์ หรือบริการ ที่เจตนาทำขึ้นเพื่อหลบเลี่ยงมาตรการในการควบคุมการเข้าถึงงานอันมีลิขสิทธิ์ นั้นเป็นอาชญากรรม กฎหมายดังกล่าวยังกำหนดให้การหลบเลี่ยงมาตรการป้องกันเป็นอาชญากรรมด้วย ไม่ว่าจะเกิดการละเมิดลิขสิทธิ์ขึ้นจริงหรือไม่ก็ตาม นอกจากนี้ DMCA ยังเพิ่มบทลงโทษต่อการละเมิดลิขสิทธิ์บนอินเทอร์เน็ต กฎหมายนี้ผ่านความเห็นชอบอย่างไม่เป็นเอกฉันท์จากรัฐสภาเมื่อวันที่ 12 ต.ค. 1998 และลงนามบังคับเป็นกฎหมายโดยประธานาธิบดี บิล คลินตัน เมื่อวันที่ 28 ต.ค. 1998 DMCA ได้แก้ไขเพิ่มเติม Title 17 of the United States Code ให้ขยายขอบเขตของลิขสิทธิ์ ในขณะเดียวกันก็จำกัดภาระความรับผิดของผู้ให้บริการออนไลน์ในกรณีการละเมิดลิขสิทธิ์โดยผู้ใช้บริการ

รัฐบัญญัติลิขสิทธิ์แห่งสหัสวรรษดิจิทัล (Digital Millennium Copyright Act หรือ DMCA) เป็นกฎหมายสำคัญที่มีบทบาทในการปรับปรุงระบบลิขสิทธิ์ให้สอดคล้องกับยุคดิจิทัลและอินเทอร์เน็ต โดยเฉพาะในเรื่องของการป้องกันการละเมิดลิขสิทธิ์ผ่านเทคโนโลยีใหม่ ๆ กฎหมายนี้ยังได้กำหนดมาตรการคุ้มครองผู้ให้บริการออนไลน์ เช่น เว็บไซต์โฮสต์ หรือแพลตฟอร์มโซเชียลมีเดีย โดยลดภาระความรับผิดชอบในกรณีที่ผู้ใช้บริการละเมิดลิขสิทธิ์ ตราบใดที่ผู้ให้บริการมีการดำเนินการตามขั้นตอนแจ้งเตือนและลบเนื้อหาที่ละเมิดอย่างเหมาะสม นอกจากนี้ DMCA ยังมีบทบัญญัติที่เกี่ยวข้องกับการควบคุมการถอดรหัสหรือหลบเลี่ยงระบบป้องกันการเข้าถึงเนื้อหาที่มีลิขสิทธิ์ เพื่อป้องกันการละเมิดอย่างเป็นระบบและแพร่หลาย อย่างไรก็ตาม กฎหมายนี้ก็ได้รับเสียงวิจารณ์เกี่ยวกับความเข้มงวดและผลกระทบต่อเสรีภาพในการใช้งานและพัฒนาเทคโนโลยีในบางกรณี

## แหล่งข้อมูลอื่น
* , DMCA
* U.S. Copyright Office summary of the DMCA (PDF format)
* Title 17 of the U.S. Code, Cornell Law School
* Cybertelecom's DMCA information and background material 
* A citizen's guide to the DMCA
* ChillingEffects.org, a clearinghouse of DMCA 512 notices and cease and desist letters
* Info on Dealing with Digital Copyrights Infringement including filing DMCA Notices 
* Interview of Marcia Hoffman from the EFF on Lenz v. Universal DMCA lawsuit
* Seth Finkelstein, *[https://web.archive.org/web/20021126110311/http://www.eff.org/IP/DMCA/finkelstein_on_dmca.html How To Win (DMCA) Exemptions And Influence Policy]*.
* The Electronic Frontier Foundation (EFF) page on the DMCA
* Unintended Consequences: Ten Years under the DMCA - EFF
*  Media Copyrights Law 

หมวดหมู่:กฎหมายสหรัฐ
หมวดหมู่:กฎหมายคอมพิวเตอร์
หมวดหมู่:กฎหมายลิขสิทธิ์
หมวดหมู่:อินเทอร์เน็ต
หอสมุดเซี่ยงไฮ้

**หอสมุดเซี่ยงไฮ้** (; ) เป็นหอสมุดที่ใหญ่ที่สุดเป็นอันดับที่สองในประเทศจีนถัดจากหอสมุดแห่งชาติของประเทศจีนในกรุงปักกิ่ง หอสมุดเซี่ยงไฮ้ตั้งอยู่ที่นครเซี่ยงไฮ้ ประเทศจีน ที่ 24 โซน และสูง 348 ฟุต (106 เมตร) ซึ่งจัดเป็นหอสมุดที่สูงที่สุดในโลก โดยอาคารมีลักษณะเหมือนประภาคารขนาดยักษ์

## ประวัติช่วงแรก
หอสมุดแห่งแรกในเซี่ยงไฮ้ถูกสร้างขึ้นใน ค.ศ. 1847 โดยมีชื่อของหอสมุดคือ หอสมุดสูเจียหุ้ย ใน ค.ศ. 1925 หอสมุดเซี่ยงไฮ้ตะวันออก ซึ่งเป็นหอสมุดแห่งแรกที่ดำเนินการโดยประเทศจีนได้เปิดการให้บริการ

ใน ค.ศ. 1950 คณะกรรมธิการการจัดการมรดกทางวัฒนธรรมเซี่ยงไฮ้ ได้เริ่มการรณรงค์ในการจัดเก็บหนังสือและสิ่งเกี่ยวของกับปีต่างๆ การเก็บรวบรวมได้เพิ่มขึ้นกว่า 200,000 ฉบับ นักวิชาการและบุคคลที่มีชื่อเสียงหลายท่านได้ร่วมแบ่งปัน และบางท่านก็ได้ร่วมบริจาคเงินครั้งใหญ่ ทางคณะกรรมการเองก็ริเริ่มจัดซื้อหนังสือจากต่างประเทศ

## การเข้าถึงทางอินเทอร์เน็ต
บริเวณชั้นล่างมีห้องพักที่มีบริการเชื่อมต่อทางอินเทอร์เน็ตโดยคิดอัตราค่าบริการ 4 หยวนต่อหนึ่งชั่วโมง เวลาเปิดทำการคือทุกวันตั้งแต่ 9 ถึง 20:30 น.

## สถานที่ตั้ง
หอสมุดตั้งอยู่ ณ อาคารเลขที่ 1557 ถนนหฺวายไห่กลาง เขตสูฮุ่ยของเซี่ยงไฮ้ ()

## อ้างอิง

* Brief History 
* Shanghai Library 

## แหล่งข้อมูลอื่น

* Official website of Shanghai Library 

หมวดหมู่:ห้องสมุดในเซี่ยงไฮ้
หมวดหมู่:ห้องสมุดที่ก่อตั้งในปี พ.ศ. 2495
เครื่องประจุแบตเตอรี่

**เครื่องประจุแบตเตอรี่** () เป็นอุปกรณ์สำหรับใช้บรรจุพลังงานลงไปในเซลล์ทุติยภูมิหรือแบตเตอรี่ชนิดบรรจุซ้ำได้โดยขับดันกระแสไฟฟ้าลงไป

เกณฑ์วิธีของการชาร์จหรือบรรจุไฟขึ้นกับขนาดและประเภทของแบตเตอรี่ที่ถูกบรรจุไฟ แบตเตอรี่บางประเภททนทานการบรรจุไฟเกินจำเป็นได้ดี และสามารถนำมาบรรจุซ้ำได้โดยเชื่อมต่อกับแหล่งศักย์ไฟฟ้าหรือแหล่งกระแสไฟฟ้าที่เสถียร เครื่องประจุแบตเตอรี่อย่างง่ายจำเป็นต้องถอดอุปกรณ์ออกเมื่อสิ้นสุดวัฏจักรการบรรจุไฟ หรืออาจมีเครื่องจับเวลาที่ตัดกระแสไฟฟ้า ณ จุดเวลาหนึ่ง แบตเตอรี่ประเภทอื่น ๆ ไม่สามารถทนการบรรจุไฟเกินจำเป็นอย่างยาวนานได้ เนื่องจากเครื่องประจุอาจมีวงจรตรวจจับอุณหภูมิหรือศักย์ไฟฟ้าและตัวควบคุมไมโครโพรเซสเซอร์สำหรับปรับกระแสไฟฟ้าที่บรรจุไฟอยู่ กำหนดสภานะของประจุ และตัดกระแสไฟฟ้าเมื่อบรรจุไฟเสร็จ

## อ้างอิง


หมวดหมู่:การแปลงพลังงาน
นิกชิช

**นิกชิช** (, ) เป็นเมืองในประเทศมอนเตเนโกร ตั้งอยู่ทางตอนใต้ของประเทศ บนที่ราบนิกชิช เมืองมีประชากรราว 75,000 คน เป็นเมืองใหญ่เป็นอันดับ 2 ของประเทศ รองจากพอดกอรีตซา เป็นศูนย์กลางอุตสาหกรรม วัฒนธรรมและการศึกษา มีโบราณสถานสมัยโรมันปรากฏอยู่ รวมทั้งสะพานด้วย ตุรกีเข้ายึดครองเมืองนี้ระหว่างคริสต์ศตวรรษที่ 15-19

## อ้างอิง

หมวดหมู่:เมืองในประเทศมอนเตเนโกร
นอร์เชอปิง

**นอร์เชอปิง** () เป็นเมืองในเขตเอิสเตร์เยิตลันด์ ทางตะวันออกของประเทศสวีเดน มีประชากร 87,247 คน ในปี ค.ศ. 2010 จากเขตเมืองที่มีประชากร 130,050 คน ทำให้เป็นเมืองใหญอันดับ 10 ของประเทศ เป็นเมืองท่าทางทะเลตรงปากแม่น้ำ เป็นศูนย์กลางอุตสาหกรรมที่สำคัญ ผลิตสิ่งทอ กระดาษ และเคมีภัณฑ์

## อ้างอิง

หมวดหมู่:เมืองในประเทศสวีเดน
เหวย์ถง

**เหวย์ถง** (; ) เป็นนางแบบฮ่องกงวัยสาว ซึ่งมีชื่อเดิมคือ **เจียงอี๋** (江怡) และได้เปลี่ยนชื่อเป็นเหวย์ถงในเดือนกันยายน ค.ศ. 2011 เธอได้ศึกษาในสายศิลปศาสตร์ในโรงเรียนมัธยม และได้รับการตรวจสอบรับรองคุณภาพการศึกษาจากฮ่องกงที่ระดับ 12 พอยท์ รวมถึงเคยอาสาเป็นช่างแต่งหน้าในเวลาต่อมา

## รายการโทรทัศน์
* ค.ศ. 2010: *[[ทีวีบีแอดจียูอีสู]]*
* ค.ศ. 2010: *[[โจวโม่เป้าจีหวัง]]*

## กิจกรรม
* ออดิชันซูเปอร์ไอดอลแอดเกมวันแชมเปี้ยน

## ภาพยนตร์
* *[[แมรีแอจวิธอะแลร์]]* (ค.ศ. 2010)
* *[[เม็นซัดเดนลี่อินเลิฟ]]* (ค.ศ. 2011)
* *[[ซัมเมอร์เลิฟเลิฟ]]* (ค.ศ. 2011)
* *[[หลั่นไคฟง]]* (ค.ศ. 2011)
* *[[ฮ่องกงโกสท์สตอรี่ส์]]* (ค.ศ. 2011)

## อัลบั้มภาพ
* ค.ศ. 2010 *[[เกิลส์ลุคบุ๊คส์ ฉบับที่ 2]]*

## มิวสิกวิดีโอ
* เกมวัน *เมิ่งห้วนกู่หลงออนไลน์* ธีมซอง "หว่อจิ่วซื่อยิงฉง" เอ็มทีวี
* โบร 5 รู๋กั่วอ้ายเหิ่นเจี่ยนตัน เอ็มทีวี

## อ้างอิง

## แหล่งข้อมูลอื่น
* 
* 韋彤 Waye 新浪微博
* LemonBeez forum 
* 韋彤 Waye Blog 
* TVB@激優一族

หมวดหมู่:นางแบบฮ่องกง
หมวดหมู่:นักแสดงภาพยนตร์ฮ่องกง
หมวดหมู่:บุคคลจากมณฑลฝูเจี้ยน
ไพรีอัส

thumb|มุมมองฝั่งตะวันตกของเมือง และท่าเรือไพรีอัส

**ไพรีอัส** หรือ **พีเรอัส**  ( *Peiraiás*, ) เป็นเมืองในแคว้นอัตติกะ ประเทศกรีซ ตั้งอยู่ในเขตเมืองของกรุงเอเธนส์ ห่างจากศูนย์กลางของเมือง 12 กม. ไปทางตะวันตกเฉียงใต้ 

รัฐบุรุษและแม่ทัพเทมิสโตคลีส เป็นผู้วางแผนและเริ่มต้นการก่อสร้างป้อมปราการที่เมืองนี้เมื่อ 493 ปีก่อนคริสต์ศักราช เมืองมีผังแบบตารางกริด ออกแบบโดยสถาปนิกฮิปโปเดมัส เมื่อ 450 ปีก่อนคริสต์ศักราช  เมืองได้รับความเสียหายรุนแรงจากสงครามโลกครั้งที่สอง

ไพรีอัสมีท่าจอดเรือที่ใหญ่ที่สุดในประเทศ และเป็นศูนย์กลางการค้า อุตสาหกรรม ท่าเรือไพรีอัสเป็นท่าเรือสำคัญของประเทศกรีซ เป็นท่าเรือโดยสารที่ใหญ่ที่สุดในยุโรป และใหญ่เป็นอันดับ 3 ของโลก รองรับผู้โดยสารราว 20 ล้านคนต่อปี เมืองนี้ยังเคยเป็นเจ้าภาพในการจัดโอลิมปิกฤดูร้อน 1896 และ 2004 ที่จัดที่กรุงเอเธนส์

## อ้างอิง

หมวดหมู่:เมืองในประเทศกรีซ
ลวดอลูมิเนียมเคลือบทองแดง

**ลวดอะลูมิเนียมเคลือบทองแดง** หรือ **ลวดอะลูมิเนียมชุบทองแดง** (มักย่อว่า CCAW หรือ CCA จากคำภาษาอังกฤษ copper-clad aluminium wire) เป็นตัวนำไฟฟ้าที่ประกอบด้วยไส้อะลูมิเนียมด้านใน และเคลือบทองแดงที่ผิวด้านนอก 

## การใช้งาน
จุดประสงค์หลักในการใช้งานลวดอะลูมิเนียมเคลือบทองแดงมักเกี่ยวกับความต้องการในการลดน้ำหนัก งานเหล่านี้รวมถึง คอยล์คุณภาพสูง เช่น วอยซ์คอยล์ในหูฟัง ลำโพงพกพา หรือคอยล์มือถือ, งานที่ใช้สายโคแอกเชียลย่านความถี่สูง เช่น เสาวิทยุ (RF), สายเคเบิลทีวี, และสายไฟฟ้า

CCA ยังใช้ในการเดินสายเมนสำหรับอาคารที่พักและอาคารพาณิชย์อีกด้วย ส่วนประกอบทองแดงและอะลูมิเนียมถูกนำมาใช้เพื่อหลีกเลี่ยงปัญหาบางประการที่พบกับลวดอะลูมิเนียม โดยยังคงต้นทุนที่ถูกเอาไว้ได้ (ทองแดงมีราคาแพงกว่าอะลูมิเนียม) อย่างไรก็ตาม ลวดทองแดงก็ยังถูกใช้แพร่หลายที่สุดในสหรัฐสำหรับการเดินสายภายในที่อยู่อาศัย

CCA เป็นที่นิยมอย่างมากในตลาดเกิดใหม่ ในฐานะสินค้าทดแทนสายนำสัญญาณทองแดงตีเกลียว category 5e

## คุณสมบัติ
* เบากว่าทองแดงล้วน
* นำไฟฟ้าดีกว่าอะลูมิเนียมล้วน
* แข็งแรงกว่าอะลูมิเนียม
* บัดกรีได้ง่ายกว่าอะลูมิเนียม เนื่องจากไม่มีชั้นออกไซด์ที่เป็นอุปสรรคต่อการเชื่อมบัดกรีในแบบเดียวกับอะลูมิเนียมล้วน
* ราคาถูกกว่าทองแดงล้วน
* มักจะถูกผลิตโดยมีทองแดงอยู่ 10% หรือ 15% โดยปริมาตร

หมวดหมู่:ลวด
CCA

**CCA** อาจหมายถึง

* สัญญาณเรียกขานขององค์การการบินพลเรือนระหว่างประเทศ สำหรับแอร์ไชนา
* จุดตรวจปล่อยร่วม (Common Control Area)
* ลวดอะลูมิเนียมเคลือบทองแดง (copper-clad aluminium wire)
* โครเมเตตคอปเปอร์อาร์เซเนต (Chromated copper arsenate), สารออกฤทธิ์ใช้ในน้ำยารักษาเนื้อไม้
* การโจมตีข้อความรหัสแบบเลือกได้ (Chosen-ciphertext attack)

## กฎหมาย
* พระราชบัญญัติสินเชื่อผู้บริโภค (สหราชอาณาจักร) (Consumer Credit Act)
* รัฐบัญญัติความเป็นพลเมืองของเด็ก (สหรัฐอเมริกา) (Child Citizenship Act)
* พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 (ประเทศไทย)
ฮัน มย็อง-ฮเว

**ฮัน มย็อง-ฮเว** (; 26 พฤศจิกายน ค.ศ. 1415 – 28 พฤศจิกายน ค.ศ. 1487) wเป็นขุนนางและทหารชาวเกาหลีในสมัยโชซ็อน และเป็นแกนนำในการใส่ความพระมเหสีเจฮ็อน พระมเหสีองค์ที่ 2 จนถูกสำเร็จโทษ

เขาเป็นนักยุทธศาสตร์ที่เจ้าชายซูยังทรงไว้วางพระทัยมากที่สุดในช่วงรัฐประหาร ค.ศ. 1453 และเหตุการณ์ต่อมาที่ส่งผลให้ซูยังขึ้นครองราชย์เป็นพระเจ้าเซโจ เขาได้รับการยกย่องให้เป็นขุนนางผู้มีคุณความดีระดับหนึ่งใน ค.ศ. 1453 () และใน ค.ศ. 1455 ()

## ประวัติ
ฮัน มย็อง-ฮเว มีฉายาว่า **ซังตัง** เกิดเมื่อปี ค.ศ. 1415 ได้เป็นมหาเสนาบดีถึง 2 ครั้งคือ ค.ศ. 1466 และ 1469–1471 แต่ในภายหลังได้ถวายบังคมลาออกจากตำแหน่งและราชการเนื่องจากสุขภาพที่ไม่แข็งแรง

## สิ้นชีวิต
ฮัน มย็อง-ฮเว ถึงแก่อสัญกรรมเมื่อวันที่ 14 พฤศจิกายน ค.ศ. 1487 ขณะอายุได้ 72 ปีซึ่งภายหลังศพของเขาได้ถูกนำมาตัดคอในรัชสมัย เจ้าชายย็อนซัน ในข้อหาทำให้พระราชมารดาของพระองค์คือ พระมเหสีเจฮ็อน สิ้นพระชนม์พร้อมกับขุนนางและเชื้อพระวงศ์ที่ร่วมมือที่สิ้นชีวิตไปก่อนแล้ว

## อ้างอิง

## แหล่งข้อมูลอื่น
* Han Myŏnghoe: NaverCast 
* Han Myŏnghoe: britannica
* Han Myŏnghoe: Nate 
* korea-fans.com 
* Korean History - Early Choson Period 

หมวดหมู่:บุคคลที่เกิดในปี พ.ศ. 1958
หมวดหมู่:ขุนนางเกาหลี
หมวดหมู่:ชาวเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบันทึกรักคิมชูซ็อน สุภาพบุรุษมหาขันที
หมวดหมู่:การประหารชีวิตภายหลังการตาย
ชัง ฮี-แจ

**ชัง ฮี-แจ** (; ค.ศ. 1651?— 29 ตุลาคม ค.ศ. 1701) เป็นขุนนางคนสำคัญและเป็นแกนนำขุนนางฝ่ายใต้ในรัชสมัย พระเจ้าซุกจงและเป็นพระเชษฐาของชัง ฮี-บิน

## ประวัติ
จัง ฮี-แจ เกิดเมื่อใดไม่ทราบแน่ชัดแต่สันนิษฐานว่าประมาณ ค.ศ. 1651 ต่อมาได้เข้ารับราชการแต่ถูกเนรเทศเพราะกระทำความผิดในเวลาต่อมา จางอ๊กจอง(ต่อมาคือพระสนมจางฮีบิน) ผู้เป็นน้องสาวได้ถวายตัวเป็น "จางซังกุง" และเมื่อได้เป็นพระสนมฮีบินพระนางได้กราบทูลให้พระเจ้าซุกจงอภัยโทษและเรียกตัว จัง ฮี-แจ กลับมารับราชการ

## เรืองอำนาจ
เมื่อ จัง ฮี-แจ ได้กลับเข้ารับราชการเป็นช่วงที่ราชสำนักเปลี่ยนขั้วทางการเมืองพอดีจากฝ่ายตะวันตกเป็นฝ่ายใต้ทำให้เขาทรงอิทธิพลในราชสำนักเพราะน้องสาวของเขาได้ขึ้นเป็นพระมเหสีแต่แล้วเหตุการณ์กลับพลิกผันเมื่อพระเจ้าซุกจงไต่สวนคดีการสิ้นพระชนม์ของพระพันปีมยองซองใหม่แล้วพบว่าพระมเหสีอินฮย็อน มิได้เป็นผู้บงการแต่เป็นพระสนมฮีบินที่เป็นผู้บงการซึ่งขุนนางฝ่ายตะวันตกกราบทูลให้สำเร็จโทษแต่พระเจ้าซุกจงสงสารองค์ชายรัชทายาทลียุนที่จะต้องกำพร้าพระมารดาจึงโปรดให้ปลดออกจากตำแหน่งพระมเหสีลงไปเป็นพระสนมเอกตามเดิมทำให้พระสนมฮีบินมิพอพระทัยมีรับสั่งให้ จัง ฮี-แจ ไปจ้างหมอคุณไสยทำร้ายพระมเหสีอินฮย็อนจนประชวรและสิ้นพระชนม์ในที่สุด

## สิ้นชีวิต
หลังจากที่พระมเหสีอินฮย็อนสิ้นพระชนม์แล้วพระเจ้าซุกจงจึงโปรดให้สืบสวนและพบว่าพระสนมฮีบิน, จัง ฮี-แจ เป็นผู้บงการจึงโปรดให้เข้าค้นพระตำหนักของพระสนมพบของทำคุณไสยจำนวนมากจึงโปรดให้นำตัวพระสนมฮีบินไปสำเร็จโทษด้วยการประทานยาพิษส่วน จัง ฮี-แจ พร้อมคนสนิทโปรดให้นำตัวไปประหารด้วยการตัดคอ

จัง ฮี-แจ ถึงแก่อสัญกรรมเมื่อปี ค.ศ. 1701

## ข้อมูลเพิ่มเติม
หลังจากจบคดีดังกล่าวพระเจ้าซุกจงโปรดเกล้าให้ตรากฎมณเฑียรบาลเพิ่มเข้าไปว่าห้ามแต่งตั้งพระสนมขึ้นเป็นพระมเหสีอีกต่อไป

หมวดหมู่:ขุนนางเกาหลี
หมวดหมู่:ชาวเกาหลี
หมวดหมู่:ชาวโชซ็อน
หมวดหมู่:บุคคลที่เกิดในปี พ.ศ. 2194
นากาโนะ

**นากาโนะ** () อาจหมายถึง

* เขตนากาโนะ () หนึ่งใน 23 เขตของโตเกียว
* นครนากาโนะ () นครแห่งหนึ่งในจังหวัดนางาโนะ
ไฟฟ์การ์ดสตัด

**ไฟฟ์การ์ดสตัด** () เป็นภาพยนตร์ตะวันตก ค.ศ. 1968 ที่เปิดตัวโดยพาราเมาท์พิกเจอร์ส กำกับโดย เฮนรี่ ฮาธาเวย์ โดยสคริปต์อิงจากนิยายของ เรย์ กาลเดน ซึ่งนำมาเขียนเป็นบทภาพยนตร์โดย มาร์เกอริต โรเบิร์ทส์ ผู้ซึ่งเขียนบทภาพยนตร์ *[[True Grit (ภาพยนตร์ พ.ศ. 2512)|True Grit]]* (ซึ่งได้รับการรีเมคอีกครั้งในชื่อ *[[ยอดคนจริง]]*) ให้กับฮาธาเวย์ในปีถัดมา ผู้แสดงนำภาพยนตร์ คือ ดีน มาร์ติน และ โรเบิร์ต มิตชัม

## เนื้อเรื่องย่อ
ใน ค.ศ. 1880 ณ เมืองรินคอน แห่งรัฐโคโลราโด ได้เกิดเหตุนักพนันผู้หนึ่งถูกจับได้ว่ากระทำการโกงในเกมไพ่โป๊กเกอร์ไฟฟ์-การ์ด สตัด และหนึ่งในผู้เล่นชื่อ แวน มอร์แกน ได้พยายามที่จะป้องกันไม่ให้ผู้อื่นกระทำการลงทัณฑ์ แต่ก็ไม่สามารถที่จะช่วยเหลือชายผู้นั้นได้สำเร็จ มอร์แกนได้ออกจากเมืองแห่งนี้ไป แต่เมื่อเขาได้เดินทางกลับมาที่เมืองนี้อีกครั้งก็ได้ยินว่าคู่รักของผู้เล่นรายอื่นจากเกมไพ่ที่อาภัพนี้ได้ถูกสังหาร

เมืองแห่งนี้ได้ตั้งถิ่นที่อยู่ใหม่ นักเทศน์หัวรุนแรงผู้หนึ่งนามว่า เรเวเรน รัดด์ ซึ่งเป็นสมาชิกเพิ่มเติมของม็อบลงทัณฑ์ด้วยการแขวนคอ ได้กระทำการสังหารเป็นรายบุคคล ซึ่งได้กลายเป็นเรื่องชัดเจนว่าใครบางคนได้กระทำไปเพื่อการแก้แค้น และการแก้ปริศนานี้ขึ้นอยู่กับมอร์แกน โดยในท้ายที่สุด มีเขาเพียงคนเดียวที่เหลืออยู่ แล้วเขาก็ได้ค้นพบตัวตนของนักฆ่าผู้นี้ในเวลาต่อมา

## นักแสดงนำ
* ดีน มาร์ติน รับบทเป็น แวน มอร์แกน
* โรเบิร์ต มิตชัม รับบทเป็น โจนาธาน รัดด์
* อิงเงอร์ สตีเวนส์ รับบทเป็น ลิลลี่ แลงฟอร์ด
* รอดดี แมคโดเวล รับบทเป็น นิค เอเวอร์
* แคเธอรีน จัสติซ รับบทเป็น นอร่า เอเวอร์
* จอห์น แอนเดอร์สัน รับบทเป็น เจ้าหน้าที่สหรัฐฯ อัล ดานา
ภาพยนตร์ชุดนี้ได้ระบุการปรากฏตัวครั้งสุดท้ายของ อิงเงอร์ สตีเวนส์ ซึ่งเธอร่วมงานในภาพยนตร์ชุดนี้ กับภาพยนตร์ชุด *[[กลั่นแค้นไอ้ชาติหิน]]* โดยในสองปีถัดมา เธอได้กระทำการอัตวินิบาตกรรม

## อ้างอิง

## แหล่งข้อมูลอื่น

#### ดีวีดีรีวิว
* DVD Savant review by Glenn Erickson
* DVD Verdict review  by Eric Profancik
* digitallyOBSESSED! review by Mark Zimmer

หมวดหมู่:ภาพยนตร์ที่ออกฉายในปี พ.ศ. 2511
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์การพนัน
หมวดหมู่:ภาพยนตร์ที่มีฉากในรัฐโคโลราโด
น้ำส้มควันไม้

**น้ำส้มควันไม้** หรือ **กรดไพโรลิกเนียส** ()  เป็นของเหลวใส สีน้ำตาล มีกลิ่นควันไฟ  ได้จากการควบแน่นของควันที่เกิดจากการเผาไม้ให้กลายเป็นถ่านในสภาวะที่มีออกซิเจนจำกัด   โดยมีอุณหภูมิในเตาอยู่ระหว่าง 300 - 400 องศาเซลเซียส อุณหภูมิปากปล่องระหว่าง 80 – 150 องศาเซลเซียส สารประกอบต่างๆ ในไม้จะสลายด้วยความร้อนเกิดเป็นสารประกอบอินทรีย์ เมื่อนำของเหลวที่ได้จากการควบแน่นมาเก็บในที่ร่มประมาณ 3 เดือน เพื่อให้เกิดการตกตะกอน จะแยกตัวเป็น 3 ชั้น ชั้นบนสุดจะเป็นน้ำมันใส ชั้นกลางเป็นน้ำส้มควันไม้ และน้ำมันดินตกตะกอนอยู่ด้านล่างสุด

## องค์ประกอบ
น้ำส้มควันไม้เป็นสารผสม ประกอบด้วยน้ำประมาณร้อยละ 80-90 และสารประกอบอินทรีย์มากกว่า 200 ชนิด ส่วนใหญ่จะมีกรดแอซีติก (กรดน้ำส้ม) แอซีโทน และเมทานอล ซึ่งน้ำส้มควันไม้นี้เคยใช้เป็นสารตั้งต้นสำหรับผลิตกรดแอซีติกในเชิงพาณิชย์ มีฟีนอลจากการสลายตัวของลิกนิน มีกรดอินทรีย์และแอลกอฮอล์ต่าง ๆ ที่ได้จากการสลายเฮมิเซลลูโลสและเซลลูโลส น้ำส้มควันไม้มีค่า pH ประมาณ 3 ความถ่วงจำเพาะประมาณ 1.012 – 1.024 ซึ่งมีความแตกต่างตามประเภทของไม้ที่นำมาเผา 

## การใช้ประโยชน์
* การใช้ประโยชน์ในอุตสาหกรรม ได้แก่ ใช้ผลิตสารดับกลิ่นตัว สารปรับผิวนุ่ม อุตสาหกรรมอาหารรมควัน อุตสาหกรรมย้อมผ้าและยารักษาโรคผิวหนัง 
*  การใช้ประโยชน์ในครัวเรือน เช่น ใช้รักษาแผลสด  แผลถูกน้ำร้อนและไฟลวก รักษาโรคน้ำกัดเท้าและเชื้อราที่ผิวหนัง  ราดทำลายปลวกและมด ป้องกันสัตว์ต่างๆ เช่นตะขาบ ตะเข็บ แมงป่อง กิ้งกือ ราดโคนต้นไม้รักษาโรคราและโรคเน่า รวมทั้งป้องกันแมลงวางไข่ ฉีดพ่นถังขยะเพื่อป้องกันกลิ่นและแมลงวัน ใช้ดับกลิ่นในห้องน้ำ ฉีดพ่นใบเพื่อขับไล่แมลงและป้องกันเชื้อรา 
* การใช้ประโยชน์ทางด้านปศุสัตว์ ใช้ลดกลิ่นและแมลงในฟาร์มปศุสัตว์ใช้ผสมอาหารสัตว์เพื่อช่วยการย่อยอาหารและป้องกันโรคท้องเสีย 
* การใช้น้ำส้มควันไม้เพื่อเร่งการเจริญเติบโตของพืช ได้แก่ การแช่เมล็ดข้าวที่เสื่อมคุณภาพตามธรรมชาติเนื่องจากผ่านการเก็บรักษา 10 เดือนในน้ำส้มควันไม้เจือจาง 300 เท่า เป็นเวลา 48 ชั่วโมง  เมล็ดมีความงอกร้อยละ 96.67 ซึ่งสูงกว่าเมล็ดที่ไม่ผ่านการแช่และแช่ด้วยน้ำ น้ำส้มควันไม้ระดับความเข้มข้น 1: 500 มีประสิทธิภาพสูงสุดในการควบคุมแมลงศัตรูพืชในข้าวโพดหวานทั้งวิธีการฉีดพ่นบนใบและฉีดลงดิน
* ระหว่างสงครามกลางเมืองอเมริกา การปรุงอาหารใน สมาพันธรัฐอเมริกา ได้พยายามทดแทนการขาดแคลนเกลือโดยเก็บรักษาเนื้อสัตว์และปลาในน้ำส้มควันไม้ แต่ไม่มีประสิทธิภาพเท่าใดนัก 

## อ้างอิง

## แหล่งข้อมูลอื่น
*AcidWorks

หมวดหมู่:ไม้
หมวดหมู่:กรด
เกาะเชจู

**เกาะเชจู** (; ) เป็นเกาะที่ใหญ่ที่สุดในประเทศเกาหลีใต้ กินพื้นที่  ซึ่งเท่ากับร้อยละ 1.83 ของพื้นที่ประเทศทั้งหมด และยังเป็นเกาะที่มีประชากรมากที่สุดของประเทศ ใน ค.ศ. 2020 มีประชากรตามทะเบียนราษฎร์อยู่บนเกาะนี้ประมาณ 670,000 คน เกาะนี้ถือเป็นจังหวัดของตนเอง (จังหวัดปกครองตนเองพิเศษเชจู)  

เกาะนี้ตั้งอยู่ในช่องแคบเกาหลี ซึ่งอยู่ทางใต้ของคาบสมุทรเกาหลี และจังหวัดช็อลลาใต้ เกาะนี้ตั้งอยู่ห่างจากจุดที่อยู่ใกล้คาบสมุทรสุด 

เกาะนี้ "ก่อกำเนิดจากการปะทุของภูเขาไฟใต้ทะเลประมาณ 2 ล้านปีที่แล้ว" โดยเป็นที่ตั้งของแหล่งมรดกโลกตามธรรมชาติที่มีชื่อว่า เกาะภูเขาไฟเชจูและอุโมงค์ลาวา

## ภูมิประเทศ

### ภูมิอากาศ
เชจูอยู่ในพื้นที่ภูมิอากาศแบบอบอุ่นชื้น โดยมีสี่ฤดูและอากาศอบอุ่นสบาย อุณหภูมิโดยเฉลี่ย 15 องศาเซลเซียส ตลอดทั้งปีและในฤดูร้อนอุณหภูมิโดยเฉลี่ยคือ 22-26 องศาเซลเซียส

ในเดือนมกราคม ค.ศ. 2016 มีคลื่นความหนาวส่งผลกระทบถึงที่นี่ หิมะและสภาพอากาศที่หนาวเย็นทำให้สายการบิน 1,200 แห่งยกเลิกเที่ยวบินไปเกาะเชจู ทำให้มีผู้โดยสารติดค้างประมาณ 90,300&nbsp;คน

## การแบ่งเขตการปกครอง

## ดูเพิ่ม
* จังหวัดเชจู
* โคดำเชจู
* ม้าเชจู
* ภาษาเชจู
* เกาะเชจูและถ้ำลาวา

## อ้างอิง

## แหล่งข้อมูลอื่น

* Jeju Volcanic Island and Lava Tubes World Heritage site on Google Arts and Culture
* 


หมวดหมู่:เกาะในประเทศเกาหลีใต้
หมวดหมู่:เกาะในจังหวัดเชจู
หมวดหมู่:ช่องแคบเกาหลี
หมวดหมู่:เกาะในทะเลจีนตะวันออก
หมวดหมู่:เกาะในทะเลญี่ปุ่น
หมวดหมู่:เกาะในทะเลเหลือง
เชจู
เชจู
ไผ่กวนอิม

**ไผ่กวนอิม** (; ) เป็นไม้ประดับประเภทไม้พุ่มที่ได้รับความนิยมในการปลูกเลี้ยงเป็นงานอดิเรก

ไผ่กวนอิม มีถิ่นกำเนิดในป่าดิบชื้นของประเทศแคเมอรูนและคองโก มีลักษณะลำต้นขนาดเล็ก เนื้อไม้อ่อน  ลำต้นตรงเล็ก เป็นข้อ ๆ สีเขียว ไม่มีกิ่งก้านสาขา มีการเจริญเติบโตจากการยืดตัวของข้อใบ เป็นใบเดี่ยวแตกออกจากส่วนยอดของลำต้น มีกาบใบห่อหุ้มลำต้นสลับกันเป็นชั้น ๆ ตามข้อของลำต้น ส่วนใบแคบเรียวยาวปลายใบแหลม โคนใบสอบลงมาถึงกาบใบ ใบมีสีเขียวและสีขาวพาดยาวตามใบ ใบค่อนข้างป้อม ปลายแหลม ก้านยาวโคนใบเป็นกาบใบหุ้มรอบลำ โตเต็มที่สูงได้ถึง 1.5 เมตร ขนาดกว้างของใบ 2–3 เซนติเมตร ยาว 6–8 เซนติเมตร

ไผ่กวนอิม เป็นที่นิยมในการเลี้ยงปลูก รวมถึงบูชาพระหรือเจ้าที่ โดยมีความเชื่อในเรื่องโชคลาภว่า จะนำพาในเรื่องความมั่งคั่ง โดยเป็นพืชที่ปลูกง่าย สามารถปลูกเลี้ยงในกระถางดินเผา หรือแม้แต่จะนำต้นไปแช่น้ำในแจกันก็ได้

นอกจากนี้ ไผ่กวนอิมนั้นยังสามารถช่วยบำบัดสารเคมีในกลุ่ม BTEX ได้ ตัวอย่างเช่น ไผ่กวนอิมสามารถลดความเป็นพิษของเบนซีนได้ 

## อ้างอิง

## แหล่งข้อมูลอื่น
*
หมวดหมู่:วงศ์หน่อไม้ฝรั่ง
หมวดหมู่:ไม้ประดับ
เซาลี นีนิสเตอ

**เซาลี แวย์แนเมอ นีนิสเตอ** (, ; เกิด 24 สิงหาคม ค.ศ. 1948) เป็นนักการเมืองฟินแลนด์จากพรรคพันธมิตรแห่งชาติ อดีตประธานาธิบดีฟินแลนด์ ดำรงตำแหน่งตั้งแต่วันที่ 1 มีนาคม 2012 ถึง 1 มีนาคม 2024 เขาสำเร็จการศึกษาด้านทนายความ และเป็นรัฐมนตรีคลังตั้งแต่ ค.ศ. 1996 ถึง 2003 และเป็นผู้สมัครพรรคพันธมิตรแห่งชาติในการลงสมัครรับเลือกตั้งประธานาธิบดี ค.ศ. 2006 เขาเป็นประธานสภารัฐสภาฟินแลนด์ตั้งแต่ ค.ศ. 2007 ถึง 2011 และเป็นประธานกิตติมศักดิ์พรรคประชาชนยุโรปตั้งแต่ ค.ศ. 2002 เขายังเป็นประธานสมาคมฟุตบอลแห่งฟินแลนด์

นอกจากนี้ นีนิสเตอยังเป็นหนึ่งในผู้รอดชีวิตจากแผ่นดินไหวและคลื่นสึนามิในมหาสมุทรอินเดีย ค.ศ. 2004 เขารอดชีวิตมาได้โดยปีนเสาโทรศัพท์กับบุตรชายในเขาหลัก

## อ้างอิง

## แหล่งข้อมูลอื่น

* Home page  

หมวดหมู่:ประธานาธิบดีฟินแลนด์
นกเค้าเหยี่ยว

**นกเค้าเหยี่ยว** (; ) เป็นนกเค้าแมวชนิดหนึ่งที่มีขนาดใหญ่ มีลักษณะคล้ายกับนกเหยี่ยวหรืออินทรี

มีลำตัวขนาดใหญ่ ปีกกว้างและกลมมน ตากลมโตสีเหลืองทอง ระหว่างตามีแถบคาดสีเหลือง หัวและลำตัวด้านบนมีสีน้ำตาลเข้ม ลำตัวด้านล่างสีกีกาหรือสีขาว มีลายจุดสีน้ำตาลหรือน้ำตาลเหลือง

มีขนาดใหญ่เต็มที่สูงได้ถึง 30 เซนติเมตร กระจายพันธุ์ทั่วไปในภูมิภาคตะวันออกกลางจนถึงเอเชียตะวันออกเฉียงใต้ตั้งแต่ หมู่เกาะอันดามันในทะเลอันดามัน จนถึงภาคใต้ของจีนและหมู่เกาะต่าง ๆ ของอินโดนีเซีย ในประเทศไทยพบได้ในภาคเหนือ, ภาคตะวันตก, ภาคใต้, บางส่วนของภาคตะวันออก และจัดเป็นนกอพยพในภาคใต้ โดยพบในป่าโปร่ง, ป่าชายเลน จนถึงป่าที่มีความสูงจากระดับน้ำทะเลถึง 1,200 เมตร มีทั้งหมด 12 ชนิดย่อย (ดูในตาราง)

และเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าในประเทศไทย พุทธศักราช 2535

## อ้างอิง

## แหล่งข้อมูลอื่น
* 

หมวดหมู่:วงศ์นกเค้าแมว
เค้าเหยี่ยว
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
อนุมัติ ซูสารอ

**อนุมัติ ซูสารอ** (เกิด 1 มกราคม พ.ศ. 2492) เป็นนักการเมืองชาวไทย อดีตสมาชิกสภาผู้แทนราษฎรจังหวัดปัตตานี สังกัดพรรคประชาชาติ เคยสังกัดพรรคมาตุภูมิ ซึ่งเป็นสมาชิกสภาผู้แทนราษฎรแบบแบ่งเขตเพียงคนเดียวของพรรคมาตุภูมิที่ชนะการเลือกตั้ง ในปี พ.ศ. 2554

## ประวัติ
อนุมัติ เกิดเมื่อวันที่ 1 มกราคม พ.ศ. 2492 เป็นบุตรนายวาลี นางลีเมาะ ซูสารอ ด้านครอบครัวสมรสกับนางเบญจวรรณ ซูสารอ สมาชิกสภาที่ปรึกษาการบริหารและพัฒนาจังหวัดชายแดนภาคใต้ มีบุตร 7 คน หนึ่งในนั้นคือยุซรี ซูสารอ อดีตนายกองค์การบริหารส่วนตำบลควน อดีตสมาชิกสภาผู้แทนราษฎรจังหวัดปัตตานี สังกัดพรรคเพื่อแผ่นดิน

สำเร็จการศึกษาระดับปริญญาตรี คณะรัฐศาสตร์ จากมหาวิทยาลัยปทุมธานี

## การทำงาน
อนุมัติ เริ่มทำงานการเมืองท้องถิ่น โดยการเป็นสมาชิกสภาจังหวัดปัตตานี เขตอำเภอปานาเระ 2 สมัย ต่อมาได้รับเลือกเป็นกำนันตำบลควนและได้รับเลือกตั้งเป็นนายกองค์การบริหารส่วนตำบลควน ต่อมาในปี พ.ศ. 2554 ได้สมัครรับเลือกตั้งสมาชิกสภาผู้แทนราษฎรจังหวัดปัตตานี สังกัดพรรคมาตุภูมิ และได้รับเลือกตั้งเป็นสมัยแรก เป็นผู้สมัครเพียงคนเดียวของพรรคที่ได้รับการเลือกตั้งในระบบแบ่งเขต โดยสามารถเอาชนะอับดุลรามัน มะยูโซะ จากพรรคประชาธิปัตย์ สมมารถ เจ๊ะนา จากพรรคเพื่อไทย และนิมุคตาร์ วาบา จากพรรคภูมิใจไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ย้ายมาลงสมัครรับเลือกตั้งในนามพรรคชาติไทยพัฒนา แต่การเลือกตั้งครั้งนั้นเป็นโมฆะ ต่อมาในการเลือกตั้ง 2562 เขาได้รับเลือกตั้งอีกครั้ง ในนามพรรคประชาชาติ ต่อมาได้เข้าร่วมกิจกรรมกับพรรคพลังประชารัฐ และลงมติไม่เป็นไปตามมติพรรคประชาชาติบ่อยครั้ง

### สมาชิกสภาผู้แทนราษฎร
อนุมัติ ซูสารอ ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปัตตานี สังกัดพรรคมาตุภูมิ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปัตตานี สังกัดพรรคประชาชาติ (พ.ศ. 2561)

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บไซต์พรรคมาตุภูมิ 

หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นายกองค์การบริหารส่วนตำบลในประเทศไทย
หมวดหมู่:ผู้ดำรงตำแหน่งทางการเมืองท้องถิ่นในจังหวัดปัตตานี
หมวดหมู่:นักการเมืองพรรคมาตุภูมิ
หมวดหมู่:พรรคชาติไทยพัฒนา
หมวดหมู่:นักการเมืองพรรคประชาชาติ (พ.ศ. 2561)
หมวดหมู่:บุคคลจากมหาวิทยาลัยปทุมธานี
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.